b'\n_START_ARTICLE_\nSulfonska kiselina\n_START_PARAGRAPH_\nSulfonske kiseline (prema lat. sulphur: sumpor), su alifatski ili aromatski organski spojevi koji sadr\xc5\xbee sulfo-skupinu \xe2\x80\x93SO\xe2\x82\x83H vezanu za ugljikov atom neke ugljikovodi\xc4\x8dne skupine, kao npr. u benzensulfonskoj kiselini (C\xe2\x82\x86H\xe2\x82\x85SO\xe2\x82\x83H). Rijetko se nalaze u prirodi, uz iznimku taurina (NH\xe2\x82\x82CH\xe2\x82\x82CH\xe2\x82\x82SO\xe2\x82\x83H), kojega ima u \xc5\xbeu\xc4\x8di. To su higroskopne krutine. Njihove soli i esteri nazivaju se sulfonati. U vodenoj otopini potpuno su disocirane. Vrlo su jake kiseline; trifluormetansulfonska kiselina (CF\xe2\x82\x83SO\xe2\x82\x83H), toliko je jaka da mo\xc5\xbee protonirati sumpornu kiselinu. Alifatske sulfonske kiseline uglavnom se dobivaju oksidacijom tiola, a aromatske izravnim djelovanjem sumporne kiseline na aromatske spojeve (sulfoniranje)._NEWLINE_Sulfonske kiseline va\xc5\xbeni su me\xc4\x91uprodukti u proizvodnji bojila, deterd\xc5\xbeenata i lijekova, kao kemijski me\xc4\x91uproizvod, katalizator, itd.. Klorsulfonska kiselina se koristi za pripremu sulfonske kiseline._NEWLINE_Po redoslijedu opadaju\xc4\x87eg prioriteta pri odabiru i imenovanju glavne karakteristi\xc4\x8dne skupine, esteri su sedmi po redu razredni spojevi (slijedom COOH i C(O)O\xe2\x82\x82H; zatim njihovi S- i Se-derivati, pa redom sulfonske, sulfinske, selenonske itd., fosfonske, arsonske itd. kiseline).'